**APVIENOTĀS FINANŠU, IZGLĪTĪBAS, KULTŪRAS UN SPORTA JAUTĀJUMU, SOCIĀLO UN VESELĪBAS JAUTĀJUMU, TERITORIJAS ATTĪSTĪBAS KOMITEJAS SĒDES PROTOKOLS**

Nr.5

2023. gada 17. augustā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Māris Beļaunieks, Andris Garklāvs (sākot no 2. darba kārtības jautājuma), Lija Jokste, Dāvis Melnalksnis, Kristaps Močāns, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers.

**Sēdē piedalās:** Agris Blumers, Aiga Briede, Anita Strokša, Artis Ārgalis, Beāte Kožina, Dace Bērziņa, Dace Tauriņa (dace.taurina.aloja@limbazunovads.lv), Digna Būmane, Dina Graviņa, Dita Lejniece, Evija Keisele, Ginta Ģērmane, Ģirts Ieleja, Guna Jirgensone, Gunita Meļķe-Kažoka, Hedviga Inese Podziņa, Ieva Mahte, Izita Kļaviņa, Ilga Tiesnese, Ilona Zeltiņa, Ilze Millere, Sporta skola (inese.dubulte@limbazunovads.lv), Ineta Cīrule, Iveta Beļauniece, Jana Lāce, Juris Graudiņš, Kārlis Irmejs, Kristiāna Kauliņa, Kristīne Mežapuķe, Kristīne Zaķe, Liene Berga, Līga Viļčinska, Mārtiņš Grāvelsiņš, Baiba Martinsone, Raimonds Straume, Rasa Zeidmane, Rihards Būda, Sandra Paegle, Santa Čingule, Sarma Kacara, Sintija Zute, Solvita Kukanovska, Gunita Bisniece, Viktors Zujevs.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu projekta „Limbažu novada pašvaldības nolikums” nodošanu sabiedrības viedokļa noskaidrošanai.
3. Informācijas.

**1.**

**Par darba kārtību**

Ziņo Dagnis Straubergs

Iepazinusies ar sēdes vadītāja D. Strauberga priekšlikumu apstiprināt sēdes darba kārtību, **atklāti balsojot: PAR** – 11 deputāti (Jānis Bakmanis, Māris Beļaunieks, Lija Jokste, Dāvis Melnalksnis, Kristaps Močāns, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.

2. Par Limbažu novada pašvaldības domes saistošo noteikumu projekta „Limbažu novada pašvaldības nolikums” nodošanu sabiedrības viedokļa noskaidrošanai.

3. Informācijas.

Darbu sēdē uzsāk deputāts Andris Garklāvs.

**2.**

**Par Limbažu novada pašvaldības domes saistošo noteikumu projekta „Limbažu novada pašvaldības nolikums” nodošanu sabiedrības viedokļa noskaidrošanai**

Ziņo Dagnis Straubergs, Izita Kļaviņa, debatēs piedalās Artis Ārgalis, Didzis Zemmers,

Māris Beļaunieks, Andris Garklāvs, Viktors Zujevs, Rihards Būda

Saskaņā ar Limbažu novada pašvaldības administrācijas Juridiskās nodaļas juristes Izitas Kļaviņas informāciju un Juridiskās nodaļas priekšlikumu, no saistošo noteikumu projekta ir ierosinājums svītrot visas struktūrvienības, lai iestādēm mainot vai papildus izveidojot struktūrvienības nevajadzētu grozīt saistošos noteikumus. Struktūra tiek norādīta katras iestādes nolikumā. Iestāžu nolikumus apstiprina dome.

Limbažu novada pašvaldības izpilddirektors A. Ārgalis informē, ka pēc sabiedrības viedokļu apkopošanas, kad tiks virzīts saistošo noteikumu gala variants apstiprināšanai septembra domes sēdē, klāt tiks pievienots precīzs reorganizācijas plāns ar konkrētiem termiņiem un atbildīgajām personām. Izpilddirektors papildus informē, ka darba grupas priekšlikums ir Alojas un Salacgrīvas vienotos valsts un pašvaldības klientu apkalpošanas centrus kā struktūrvienības iekļaut Alojas un Salacgrīvas apvienību pārvalžu struktūrā un tie būtu tieši pakļauti apvienību pārvalžu vadītājiem.

Limbažu novada pašvaldības Domes priekšsēdētājs D. Straubergs izsaka priekšlikumu lēmuma projektu virzīt izskatīšanai Limbažu novada domes sēdē.

Deputāts M. Beļaunieks izsaka priekšlikumu iekļaut nolikumā, ka Nekustamā īpašuma nodaļa sniedz pārskatu par veiktajiem darījumiem un pieņemtajiem lēmumiem, kā arī šīs procedūras atrunāt nodaļas nolikumā, un arī apstiprināt kārtību, kā visas procedūras tiek veiktas.

Deputāts D. Zemmers izsaka priekšlikumu komitejai pieņemt galīgo lēmumu attiecībā uz nomām, un izsaka viedokli, ka virzot nolikumu būtu labi bijis, ka klāt būtu pielikta pārvalžu struktūra un nolikumi. Sēdes vadītājs informē, ka komitejām nav gala lēmuma tiesības, tā varētu būt komisija, kurā varētu būt speciālisti no Attīstības un projektu nodaļas, Nekustamā īpašuma nodaļas, uzņēmējdarbības speciālists, Teritorijas attīstības komitejas priekšsēdētājs.

Deputāts A. Garklāvs lūdz skaidrot, kāpēc Centrālo pārvaldi vada izpilddirektora vietnieks, lūdz pievienot nolikumam iespējamo struktūrshēmu (no nolikuma ir pazudis priekšsēdētāja birojs), nodefinēt, kas ir mazie līgumi (par zemju, nomas tiesībām, telpu iznomāšanu) un kas ir lielie līgumi (lauksaimniecības zemes iznomāšana 10 ha, zemes iznomāšana sabiedriskām organizācijām). Deputāts izsaka viedokli, ja no esošā nolikuma pazūd reglamenta sadaļa, tad komplektā ar saistošajiem noteikumiem būtu jābūt gan Centrālās pārvaldes nolikumam, gan Reglamentam. Sēdes vadītājs informē, ka jaunajā nolikumā struktūra birojs netiks veidota. Izpilddirektors informē, ka nolikums ir veidots pēc principiem, ka šī brīža administrācija ir Centrālā pārvalde. Ir sadalītas izpilddirektora un vietnieka ikdienas tiešās atbildības sfēras, lai efektīvāk un kvalitatīvāk pārvaldītu kopējās administrācijas un Centrālās pārvaldes darbu. Papildus izpilddirektors informē, ka Reglamenta projekts ir sagatavots, tas tiks sūtīts deputātiem izskatīšanai. Runājot par struktūru, Administratīvā nodaļa tiek nodalīta no personāla vadības nodaļas, tiek izveidotas divas nodaļas -Personāla vadības nodaļa un Dokumentu pārvaldības un klientu apkalpošanas nodaļa – darba efektivizēšanas vai kvalitātes celšanas nolūkos. Izpilddirektors lūdz deputātiem akceptēt līdz domes sēdei izņemt no nolikuma struktūrvienības, un vai Klientu apkalpošanas centrus iekļaut apvienību pārvaldēs.

2023. gada 1. janvārī stājās spēkā Pašvaldību likums, un atbilstoši iepriekš minētajam likumam ir izstrādāts saistošo noteikumu “Limbažu novada pašvaldības nolikums” projekts.

Saskaņā ar Pašvaldību likuma 49.pantu pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju, tostarp: 1) pašvaldības administrācijas struktūru; 2) publisko tiesību līgumu noslēgšanas procedūru; 3) pašvaldības administrācijas izdoto administratīvo aktu apstrīdēšanas kārtību; 4) kārtību, kādā domes deputāti un pašvaldības administrācija pieņem apmeklētājus un izskata iesniegumus; 5) kārtību, kādā pašvaldības amatpersonas rīkojas ar pašvaldības mantu un finanšu resursiem; 6) kārtību, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā; 7) kārtību, kādā organizējama publiskā apspriešana; 8) kārtību, kādā iedzīvotāji var piedalīties domes un tās komiteju sēdēs; 9) citus likumā noteiktos jautājumus.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā augstāk minēto un pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 46. panta pirmo un trešo daļu un 49. panta pirmo daļu, **atklāti balsojot: PAR** – 10 deputāti (Jānis Bakmanis, Māris Beļaunieks, Lija Jokste, Dāvis Melnalksnis, Kristaps Močāns, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** 2 deputāti (Andris Garklāvs, Didzis Zemmers), komiteja **NOLEMJ:**

1. Nodot Limbažu novada pašvaldības domes saistošo noteikumu projektu „Limbažu novada pašvaldības nolikums” sabiedrības viedokļa noskaidrošanai.
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Juridiskajai nodaļai pēc viedokļu saņemšanas tos apkopot un atspoguļot saistošo noteikumu projekta paskaidrojuma rakstā un virzīt noteikumus izskatīšanai un apstiprināšanai domes sēdē.
4. Pieņemt zināšanai Limbažu novada pašvaldības domes saistošo noteikumu „Limbažu novada pašvaldības nolikums” paskaidrojuma rakstu (pielikumā).
5. Kontroli par lēmuma izpildi uzdot Limbažu novada pašvaldības izpilddirektoram.
6. Līdz domes sēdei precizēt saistošo noteikumu projektu un lēmuma projektu virzīt izskatīšanai Limbažu novada domes sēdē.

**3.**

**Informācijas**

-

Sēdi slēdz plkst. 14:05

Sēdes vadītājs D.Straubergs

Sēdes protokoliste D.Tauriņa